b"\n_START_ARTICLE_\nBenicull de X\xc3\xbaquer\n_START_SECTION_\nGeografia\n_START_PARAGRAPH_\nEl poble est\xc3\xa0 situat al marge dret del riu X\xc3\xbaquer, a la seua conca baixa, i sols t\xc3\xa9 3,56 km\xc2\xb2.\n_START_SECTION_\nHist\xc3\xb2ria\n_START_PARAGRAPH_\nLa primera vegada que apareix documentat el top\xc3\xb2nim Benicull \xc3\xa9s en 1914. S'han trobat vestigis de poblament que van des de l'Eneol\xc3\xadtic fins a l'Edat del Bronze en la zona coneguda com La Pedrera. A finals del segle passat s'hi assentaren diverses fam\xc3\xadlies procedents de Benig\xc3\xa0nim._NEWLINE_La hist\xc3\xb2ria de Benicull, com a municipi, \xc3\xa9s molt curta: obtingu\xc3\xa9 la segregaci\xc3\xb3 de Poliny\xc3\xa0 de X\xc3\xbaquer en 1987 per Decret de 23 de novembre (DOGV 714 d'1 de desembre) i es convert\xc3\xad en Entitat Local; el reconeixement com a municipi independent \xc3\xa9s de 2003, Decret 153/2003 (DOGV 4577 d'1 de setembre). Hi havia, en el moment de la constituci\xc3\xb3 municipal, 855 habitants.\n_START_SECTION_\nEconomia\n_START_PARAGRAPH_\nPredomina l'agricultura amb el cultiu de c\xc3\xadtrics.\n_START_SECTION_\nMonuments\n_START_PARAGRAPH_\nEls monuments que hi podem trobar s\xc3\xb3n l'esgl\xc3\xa9sia de Sant Roc i l'ermita de Sant Bernabeu._NEWLINE_El 17 de novembre de 1973, un grup d'escolars de Benicull orientats pels seus mestres Alberto Ripoll i Carmen Ezquer, troben en una gruta (dins el paratge de la Sima de la Pedrera) vestigis d'\xc3\xa8poca neol\xc3\xadtica, entre els quals destaca un vas campaniforme datat entre els anys 2200-1800 a.C."